Anglicanismo

Anglicanismo [an-gli-ka-nís-mo] designa un communion de ecclesias christian que se defini como reformate e catholic in mesme tempore. Iste ecclesias son historicamente derivate del Ecclesia de Anglaterra; le Archiepiscopo de Canterbury remane usque hodie le capite symbolic del Communion Anglican. In le passato, emphases characteristic includeva le recognoscentia del relation inter liturgia e theologia, e un emphase super le importantia del doctrina del incarnation. Ecclesias anglican ha preservate le succession apostolic e un governamento episcopal.

Il ha actualmente 38 provincias del Communion Anglican; cata un representa un corpore ecclesiastic national independente. Ecclesias anglican son in plen communion con un gruppo de ecclesias lutheran del Europa (con quales le anglicanos forma le Communion de Porvoo), con le Union de Utrecht (principal formation de Vetule Catholicos), con le Ecclesia Philippin Independente e con le ecclesias indian Mar Thoma e malabar independente.

 Vide etiam 
 Febronianismo e Gallicanismo
 Reforma protestante
 John Wilkins

Categoria:Anglicanismo